Ja estan enllestides les obres de reurbanització del carrer de Sant Agustí de Masboquera - Revista Cambrils
Ja estan enllestides les obres de reurbanització del carrer de Sant Agustí de Masboquera
Publicat el Dilluns, 25 de març de 2019 10:59h
Imatge del carrer de Sant Agustí del nucli de Masboquera | Cedida
Les obres de reurbanització del carrer de Sant Agustí de Masboquera ja estan enllestides. Per encàrrec de l’Ajuntament de Vandellòs i l’Hospitalet de l’Infant, l’empresa Proyectos y Construcciones Miami 2013 SL ha executat els treballs dins del termini previst de dos mesos. Les obres tenen un import de 57.500 euros, aproximadament; i estan subvencionades pel Pla d’Actuació Municipal 2018 (PAM) de la Diputació de Tarragona. Per finançar-les, la corporació provincial ha atorgat 41.288,75 euros al consistori, que s’ha fet càrrec de la part restant.